Kinkkua, kinkkua

Kinkkua, kinkkua (kirjoitusasuna myös Kinkkua, kinkkua!; ) on vuonna 1992 ensi-iltansa saanut Bigas Lunan ohjaama espanjalainen satiirinen, eroottisesti latautunut draamakomediaelokuva, jonka pääosia näyttelevät Penélope Cruz, Javier Bardem, Jordi Mollà, Stefania Sandrelli, Anna Galiena ja Juan Diego. Elokuvan käsikirjoittajina olivat Bigas Luna, Cuca Canals ja Quim Monzó, joka osallistui dialogin laatimiseen. Elokuvan tuottajana oli Andrés Vicente Gómez. Kinkkua, kinkkua esitettiin Italiassa vuoden 1992 Venetsian elokuvajuhlilla, missä Bigas Luna voitti parhaan ohjaajan Hopeisen leijonan ja oli ehdolla parhaan elokuvan Kultaisen leijonan saajaksi. Lisäksi elokuva sai myös muun muassa kuusi Goya-ehdokkuutta. Kinkkua, kinkkua on Bigas Lunan ohjaaman niin sanotun Iberia-trilogian ensimmäinen osa. Trilogian muut osat ovat Kultaiset munat (Huevos de oro, 1993) ja Tissi ja kuu (La teta y la luna, 1994). == Juoni == Kinkkua, kinkkua sijoittuu pieneen aragonialaiseen kaupunkiin, jonka keskipisteinä ovat suuri alusvaatetehdas ja bordelli. Köyhän yksinhuoltajaäidin ja prostituoidun, Carmenin (Anna Galiena), vanhin tytär Silvia (Penélope Cruz) tulee raskaaksi rikkaiden vanhempien pojalle José Luisille (Jordi Mollà), joka raskausuutisten johdosta kosii häntä. José Luisin Conchita-äiti (Stefania Sandrelli), suuren alusvaatetehtaan toinen omistaja, ei ilahdu raskaus- ja kihlausuutisista. Hän päättää erottaa rakastavaiset palkkaamalla alusvaatemalli Raúlin (Javier Bardem) viettelemään Silvian pois José Luisin sylistä. == Näyttelijät == == Tuotanto == Kinkkua, kinkkua kuvattiin Espanjassa, lähinnä Aragonian itsehallintoalueella. Elokuvan tuotantoyhtiöinä olivat Lolafilms, Ovídeo TV, S.A. ja Sogepaq. == Julkaisu ja vastaanotto == Kinkkua, kinkkua sai ensi-iltansa Espanjassa 2. syyskuuta 1992 ja Suomessa 5. elokuuta 1994. Elokuva tuotti Espanjassa 1 808 588 euron lipputulot ja oli Suomessa 78. katsotuin elokuva 10 146 hengen katsojamäärällään vuonna 1994. Elokuvan teatterilevittäjinä olivat Espanjassa Universal Pictures International Spain, S.L. ja Suomessa Finnkino. Future Film julkaisi elokuvan Suomessa DVD:lle vuonna 2004. Kinkkua, kinkkua on saanut elokuvakriitikoilta myönteisen vastaanoton. Rotten Tomatoes -sivuston mukaan 64% kriitikoista on antanut elokuvalle positiivisen arvosanan 6,4/10 keskiarvolla. Keräys perustuu 14 arviointiin. 5 986 käyttäjästä 65% on antanut elokuvalle positiivisen arvosanan 3,4/5 keskiarvolla. Internet Movie Databasen 9 688 käyttäjää on antanut elokuvalle keskiarvon 6,5/10. == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas / ehdokkaat Tulos Goya-palkinto Paras elokuva Bigas Luna Andrés Vicente Gómez Lolafilms Sogepaq Ovídeo TV, S.A. Goya-palkinto Paras ohjaus Bigas Luna Goya-palkinto Paras miespääosa Javier Bardem Goya-palkinto Paras naispääosa Penélope Cruz Goya- palkinto Paras alkuperäinen käsikirjoitus Bigas Luna Cuca Canals Goya-palkinto Paras äänitys Miguel Rejas Ricard Casals Fotogramas de Plata -palkinto Paras miesnäyttelijä elokuvassa Javier Bardem Fotogramas de Plata -palkinto Paras naisnäyttelijä elokuvassa Penélope Cruz Unión de Actores y Actricesin tulokaspalkinto Vuoden miestulokas Javier Bardem Unión de Actores y Actricesin tulokaspalkinto Vuoden naistulokas Penélope Cruz Turia-palkinto Yleisöpalkinto: paras espanjalainen elokuva Bigas Luna Turia-palkinto Paras miesnäyttelijä Javier Bardem CEC-palkinto Paras miespääosa Javier Bardem Nastro d’argento Paras naispääosa Stefania Sandrelli Sant Jordi -palkinto Paras espanjalainen miesnäyttelijä Javier Bardem Venetsian elokuvajuhlien Hopeinen leijona Paras ohjaaja Bigas Luna Venetsian elokuvajuhlien Kultainen leijona Paras elokuva Bigas Luna San Sebastiánin elokuvajuhlien tuomariston palkinto Paras elokuva Bigas Luna == Lähteet == == Aiheesta muualla == * * * * Kinkkua, kinkkua Rotten Tomatoes -sivustolla * Kinkkua, kinkkua SensaCinessä Luokka:Vuoden 1992 espanjalaiset elokuvat Luokka:Draamakomediaelokuvat Luokka:Espanjalaiset eroottiset elokuvat Luokka:Seksikomediat